טקסים

חוק אפס: השיטה של טקס היא קודם כל מה שהמנחה אומר שהיא ואחרי זה מה שאולי נכתב לגבי הטקס. רוצים משהו בטוח, שלמו את ה-XP וקנו מתנת רוחות.

חוק מספר 1: אם יש מתנה שעושה את אותו הדבר, המתנה יעילה יותר מהטקס. מתנת לוחמים רמה 1 Inspiration מוסיפה 2+ לכוח הרצון של בני להקתו של מפעיל המתנה. טקס דומה יהיה ארוך יותר או יעלה יותר או ייתן רק 1+ או שיצריך רמת מיומנות גבוהה יותר (רמה 5 בטקסים). בדרך כלל יהיה שילוב של כמה גורמים שהופכים את הטקס לפחות טוב מהמתנה. באין פליי הסיבה לכך היא שמתנות מגובות על ידי כוחות של רוחות שהפכו לחלק מנפש של הדמות ואילו טקסים הם בקשה מהקוסמוס שיעשה טובה בגלל שפעם מישהו עשה משהו דומה וזה הפך למסורת. באוף פליי הסיבה היא מתנות עולות 6 XP לרמה ואילו טקסים לא עולים XP.

חוק מספר 2: אי אפשר לאלתר טקסים על המקום. אם לא קיבלתם אישור מיוחד לכך מראש, דמותכם לא יכולה לאלתר טקס חדש עם השפעה חדשה. טקסים הם עניין של מסורת, יש מסורת שכאשר השמאן רוקד מסביב לאש ומקריב לה ענף מראש העץ הכי גבוהה ביער אז רוח האש מעניקה לשמאן להבה חמה במיוחד. אם השמאן לא מכיר טקס שעושה אפקט מסויים אז הוא לא מסוגל ליצור את האפקט עם טקס. רוצה לנסות בכל זאת, שימצא טקס כזה וילמד אותו.

חוק מספר 3: טקסים צריך לגלות וללמוד ברול פליי וזה לוקח זמן. שמאן שרוצה להכיר טקס חדש צריך או למצוא מישהו או משהו שילמד אותו או לנסות ליצור טקס כזה בתהליך ארוך של ניסוי וטעייה. זה לוקח זמן, טקסים בסיסיים לוקח מספר ימים ללמוד. טקסים מסובכים לוקח מספר שבועות ללמוד וטקסים מסובכים ביותר יכול לקחת חודשים ואף שנים ללמוד. יש כמובן השפעה לרמת התלמיד בכישרון טקסים אבל גם השמאן הכי מנוסה לא ילמד טקס בבת אחת.

חוק מספר 4: אין וריאציות על טקס קיים. טקס עובד כפי שנכתב שהוא עובד, לא משנים ולא משפרים כלום. אתם עדיין רוצים לשנות משהו, זה בעצם יהיה לגלות טקס חדש אחרי שחצי העבודה כבר נעשתה. אם יש לכם טקס של חיזוק לוחמים לקרב עם תוספת לחוסן ואתם רוצים לשלב אותו עם מתנת Resist Pain של דמותכם בשביל שלכולם יהיה (נדיב מצדכם) תצטרכו לעבוד כמה חודשים בשביל לשכנע את הרוחות המתאימות שיעניקו את ההשפעה הזאת ויצרו את התקדים לכך. אין שום הבטחה שזה יעבוד.

חוק מספר 5: הדירוג הרלוונטי לטקסים הוא דירוג כישרון הטקסים של מי שמוביל אותו התבונה של מי שמוביל אותו והתמחות רלוונטית של מי שמוביל אותו ועוד הנוסיס שכל משתתף נוסף מוסיף לטקס. נתון לשיקול מנחה. התבונה או הכריזמה או הנוסיס של השמאן שלכם לא בהכרח משנה, מנחה יכול לקבוע אחרת לפי הטקס. כבר היו כאן תיאוריות ששמאן חייב להיות עם תבונה 5 ונוסיס 800 או שהוא לוזר. האמת היא ששמאן טוב צריך להיות בעל יכולת תיאטרלית והבנה של מה שהוא עושה ובמה הוא מתעסק, כל השאר זה קישוטים נחמדים אבל יחסית חסרי ערך קלורי (בערך כמו הסלט הירוק שמקבלים ביחד עם סטייק במסעדות). אם אתם מנסים לשנות את מזג האוויר עם טקס אז יעזור מאוד להבין במטאורולוגיה או ברוחות שמיים. כל הנוסיס שבעולם לא יחפה על חסרונה של הבנה כזאת, תעשו משב רוח מאוד חזק ועתיר נוסיס שכנראה יזרוק אתכם בארץ עוץ אבל מזג האוויר התל אביב הביל כתמיד.

חוק מספר 6: טקס קצר לוקח כמה דקות. טקס ארוך לוקח לוקח עשרות דקות עד שעות. טקסים זה משהו שכמעט ואין טעם לנסות לעשות בקרב. אם אתם רוצים שדמותכם תרקוד מסביב למדורה במשך חמש דקות תוך התעלמות מהעולם והפומורים שיורים עליה כדורי כסף, סבבה, זה מתכון טוב לעוגיות. אם דמותכם רוצה לעשות טקס, במיוחד במהלך סשן חי, קחו את הזמן באין פליי לביצוע הטקס.

חוק מספר 7: טקס זה דבר שרואים ומרגישים, צריך לשחק ולתאר טקסים או שהם לא עובדים. מי שיגיד למנחה "הדמות שלי עושה טקס" צריך להיות מוכן לתאר את הטקס על כל האספקטים התיאטרלים שלו. בסשן חי צריך גם לשחק את הטקס על כל האספקטים התיאטרלים שלו. בניגוד לקמפיין מבוכים ודרקונים לשולחני, המשחק הזה בנוי על אווירה ואי אפשר לקבל אווירה עם כולם עומדים בשילוב ידיים ומצטטים סטטיסטיקות של דמותם. ביצוע טקס, גם טקס קצר, לא מסתכם במלמול של שורה ומחווה קטנה אם היד, טקס הוא הצגה שכוללת מחוות גדולות שלא יביישו שחקן סרטים אילמים, קטעי דיבור ושירה ולפעמים גם חפצים ואפקטים. אי אפשר להסתיר טקס או לבצע אותו בהחבא. כל מי שבסביבה יבין כנראה שמתרחש טקס. תחשבו על זה ככה - אם בני אדם מודרניים מן המיינסטרים היו רואים השמאן שלכם עושה טקס ולא חושבים שהוא פסיכי וצריך אישפוז אז כנראה שלא השקעתם מספיק בתאטרליות.

לינקים רלוונטים:

טקסי ענישה

טקסי תאורג'ים